تورکیه پرزیدنتی رجب طیب اردوغان، تورکیه‌نین قاچقین‌لارا قاپی‌لارینی قاپاتمایاجاغینی بیر داها تکرارلادی.
رسمی گؤروشمه‌لر آپارماق اوچون کورواسی‌ده اولان اردوغان، زاگرب‌دکی پرزیدنت ساراییندا کورواسی پرزیدنتی کولینده گرابار کیتاروویچ ایله ائتدیگی ایکیطرف‌لی و هیات‌لر آراسی گؤروشمه‌دن سونرا بیرگه مطبوعات کونفرانسی تشکیل ائتدی.
گؤچمنلر موضوعسونا توخونان اردوغان؛
"تورکیه‌یه سیغینماچی‌لار قارشی‌سیندا اونلارا قاپی‌لاریمیزی قاپاتمادیق، بون‌دان سونرا دا یئنه قاپاتاماییق، غربین موضوعیا داها مثبت بیر یاناشما ایچری‌سینده اولماسینی اینسانی و ویجدانی بیر وظیفه کیمی قبول ائدیرم" دئدی.
اردوغان؛ "اوروپا بیرلیگی عضوو اؤلکه‌لرله اولان قاچقین‌لار موضوعسون‌داکی مذاکیره‌لرین سرعتله بیر همرای‌لیگی یعنی خصوصیله تورکیه‌یه بو نقطه‌ده چوخ داها فرق‌لی بعضی دستک‌لرین وئریلمه‌سی‌نین گریینی ده آچیقجا ایفاده ائتمک ایستییرم." ایفاده‌لرینی ایستیفاده ائتدی.
بوسنی و هرزگوئین ایله علاقه‌دار اولا‌راق ایسه اردوغان، تورکیه و کورواسی‌نین بوسنی هرزگوئین‌ین گله‌جگی موضوعسوندا مسئولیتی پایلاشدیغینی ایفاده ائتدی.
ایکی اؤلکه آراسیندا جزا سوچلارییلا علاقه‌دار راضیلاشما و تورکیه رادیو تلویزیون قورومو (ت.ر.ت) و کورواسی دولت تلویزیونو آراسیندا امکداش‌لیق پروتوکولو ایمضالانیب.
